b'\n_START_ARTICLE_\nT-35\n_START_SECTION_\nCharakteristikos\n_START_PARAGRAPH_\nTanko i\xc5\xa1skirtin\xc4\x97 savyb\xc4\x97\xc2\xa0\xe2\x80\x93 net penki nepriklausomai besisukantys bok\xc5\xa1teliai. Ginkluot\xc4\x97 i\xc5\xa1d\xc4\x97styta dviem auk\xc5\xa1tais. Trijuose bok\xc5\xa1tuose i\xc5\xa1d\xc4\x97stytos patrankos su kulkosvaid\xc5\xbeiais, o likusiuose dviejuose po vien\xc4\x85 kulkosvaid\xc4\xaf. Korpusas virintas ir dalinai kniedytas i\xc5\xa1 20\xe2\x80\x9330\xc2\xa0mm \xc5\xa1arvini\xc5\xb3 lak\xc5\xa1t\xc5\xb3. 76,2\xc2\xa0mm patranka PS-3 (\xd0\x9f\xd0\xa1-3), gaminta 1927\xe2\x80\x931932 metais, buvo montuojama pagrindiniame bok\xc5\xa1te. Pradinis sviedinio greitis 381 m/s. Taikymosi \xc4\xafrenginiai\xc2\xa0\xe2\x80\x93 tankinis periskopas (1932\xc2\xa0m. gamybos) ir teleskopinis taikiklis (1930\xc2\xa0m.). Dvi 45\xc2\xa0mm patrankos i\xc5\xa1d\xc4\x97stytos dviejuose bok\xc5\xa1tuose \xc4\xafstri\xc5\xbeai. Vienas bok\xc5\xa1telis priekyje, kitas gale. Pagrindiniame bok\xc5\xa1te, unifikuotame kaip ir tanko T-28, trys ekipa\xc5\xbeo nariai: ekipa\xc5\xbeo vadas, kulkosvaidininkas ir gale radistas. Du bok\xc5\xa1teliai su 45\xc2\xa0mm patrankomis talpino po du ekipa\xc5\xbeo narius, kulkosvaidinink\xc5\xb3 bok\xc5\xa1teliuose po vien\xc4\x85._NEWLINE_Variklis M-17 (500a/g), karbiuratorinis V formos, dvylikos cilindr\xc5\xb3, au\xc5\xa1inamas skys\xc4\x8diu, korpuso gale. Did\xc5\xbeiausias tanko greitis iki 30 km/h. Degal\xc5\xb3 bakas 910 litr\xc5\xb3. Va\xc5\xbeiavimo nuotolis plentu iki 150\xc2\xa0km._NEWLINE_Grei\xc4\x8di\xc5\xb3 d\xc4\x97\xc5\xbe\xc4\x97, mechanin\xc4\x97 penki\xc5\xb3 b\xc4\x97gi\xc5\xb3, sujungta su varikliu pagrindiniu frikcionu._NEWLINE_Tanke \xc4\xafrengta radijo stotis (71-\xd0\xa2\xd0\x9a-1). Jos antena apvyniota aplink pagrindin\xc4\xaf bok\xc5\xa1t\xc4\x85. Telefono ry\xc5\xa1io \xc4\xafrenginys septyniems abonentams. Taip pat buvo naudota d\xc5\xabm\xc5\xb3 u\xc5\xbedanga.'